I begynnelsen var t-banetogene identiske med togene som var i bruk ved Münchens undergrunnsbane og det var vanlig for de to banene å hjelpe hverandre ved større arrangementer, slik som Sommer-OL 1972 i München. I 2004 kjøpte Nürnberg undergrunnsbane 6 eldre togsett fra München. Imidlertid var disse blitt såpass modifisert at de ikke kunne sammenkobles med Nürnbergs togsett. Nürnberg har beholdt Münchens blå og hvite fargemønster for disse togsettene siden det ville bli for dyrt å male om vognene siden de har kort tid før de vil bli tatt ut av bruk. Nürnbergs nye og moderne togsett (DT-2 og de førerløse DT-3) er ikke kompatible med Münchens undergrunnsbane.